**Hajas András**

Önálló laboratórium – MSc 1. félév

**Időpont foglaló alkalmazás**

**Összefoglalás**

Manapság szinte bármit szeretnénk csinálni, találunk egy arra a kifejezett dologra specializálódott vállalkozást. Ebből adódik, hogy rengeteg helyre kell időpontot foglalnunk, mivel a lehető legjobbminőségű helyekre akarunk menni. Ezt ráadásul különböző platformokon kell megtennünk így még az időnk szervezése sem egyszerű.


Erre a problémára akar megoldást nyújtani ez a munka. A projekt célja egy olyan időpont foglaló rendszer megvalósítása, ami leegyszerűsíti a foglalásokat. Lehetőséget ad arra, hogy egy mobil alkalmazáson belül szervezzük minden időpontunkat. Foglalhatunk a regisztrált üzletek időpontjai közül, majd ezt meg is tekinthetjük a naptárunkban. A szolgáltatás igénybevétele után értékelhetjük is azt. Továbbá hirdethetünk saját üzletet, aminek különböző tulajdonságokat tudunk beállítani, például a nyitvatartást vagy az egyéb szolgáltatások idő igényét.

Az projekt több fő részre oszlik. Mivel a rendszer hétköznapi használatra készül a frontend egy Androidos mobil alkalmazás lesz, a platform népszerűsége és elterjedtsége miatt. Ez egy háttérrendszerrel lesz támogatva, ami egy Spring alapú webszolgáltatásból és egy MySQL adatbázisból fog állni.

**Használati esetek**

A probléma megfogalmazása után, a leírtakból könnyebben tudtam azonosítani a használat során előforduló eseteket. A felhasználó két szerepkörben használhatja az alkalmazást, szolgáltatóként és vendégként. A felhasználónak…

* Képesnek kell lennie azonosítani magát a rendszerben (tudnia kell regisztrálni és bejelentkezni)
* Képesnek kell lennie válogatnia az üzletek között és kiválasztani a számára megfelelőt
* A kiválasztott üzletben szolgáltatást kell tudnia választani és
  + időpontot kell tudnia foglalni
* A foglalt időpontokat meg kell tudnia tekinteni valamilyen naptárban
* A foglalás után képesnek kell lennie értékelést leadnia
* Képesnek kell lennie regisztrálni saját üzletet,
  + aminek állíthatja különböző tulajdonságait
* A saját üzleten belül tudnia kell szabályozni a nyújtott szolgáltatásokat
* Szolgáltatóként és vendégként is képesnek kell lennie lemondani foglalást



1: az alkalmazás használati esetei

**Nézetek**

A használati esetek azonosítása után megpróbáltam kitalálni, milyen nézeteket kellene létrehozni, hogy minél egyértelműbben és egyszerűen el lehessen helyezni a funkciókat.

**1-2, Bejelentkezés/Regisztráció**

Két külön nézet, nem igényel különösebb magyarázatot.

**3, Böngésző**

Egy nézet, amin meg lehet tekinteni az elérhető üzletek listáját. Ez a nézet szolgálhat majd a saját üzletek választására is, ha más tartalommal lesz feltöltve a lista.

**4, Részletes**

Itt meg lehet tekinteni részletesebb adatokat az üzletekről, valamint a nyújtott szolgáltatásait.

**5, Foglaló**

Ez egy naptárhoz hasonlító nézet, ahol láthatjuk a szabad időpontokat és kiválaszthatjuk a nekünk megfelelőt.

**6, Naptár**

Egy naptárhoz hasonló nézet, ahol a saját foglalásainkat látjuk együtt. Ez a nézet ugyanúgy jó lesz egy üzlet időpontjainak a megtekintéséhez, ha a megfelelő adatokkal van feltöltve.

**7, Foglalás részletek**

Egy teljesen egyszerű nézet, ahol a foglalásról láthatunk pár adatot és lemondhatjuk azt, ez is jó üzemeltető és vendég szempontjából egyaránt.

**8, Foglalási előzmények**

Egy lista nézet a foglalási előzményekről, vendégnek és szolgáltatónak egyaránt.

**9, Értékelés**

Egy űrlap nézet, ahol értékelést adhatunk le a foglalt szolgáltatásról.

**10, Létrehozás/Szerkesztés**

Egy vagy több nézet. Az üzlet és a szolgáltatások létrehozására, majd a későbbiekben a szerkesztésére szolgál.

**Funkciók**

A funkciókat az alapján akartam csoportosítani, hogy melyik nézeten helyezkednek el.

**1, Bejelentkezés**

1. Felhasználó névvel és jelszóval a bejelentkezés gombot megnyomva be lehessen lépni az alkalmazásba, ami a **böngésző** nézetre navigál
   1. Korábbi belépés esetén ezt a lépést át lehet ugrani
2. Gombnyomásra navigáljon át a **regisztráció** nézetre

**2, Regisztráció**

1. Felhasználónév, jelszó, email és egyéb tulajdonságok megadásával lehessen regisztrálni a rendszerbe
   1. Regisztráció gomb után navigáljon vissza a **bejelentkezés** nézetre

**3, Böngésző**

1. Név és egyéb tulajdonságok alapján keresni lehet a lehetőségek között
2. Gombnyomásra a lista tartalmát cserélje a saját üzletekre
3. Egy üzletet kiválasztva navigáljon
   1. az üzlet **részletes** nézetére
   2. az üzlet **szerkesztés** nézetére
4. Gombnyomásra navigáljon át a **létrehozás** nézetre

**4, Részletes**

1. Részletes információkat lehet olvasni az üzletről és a szolgáltatásokról
2. Szolgáltatást választva vagy gombnyomásra navigáljon a **foglaló** nézetre

**5, Foglaló**

1. Navigálás a dátumok között
   1. Napok között lapozással
   2. Naptár felhozásával
   3. Görgetéssel
2. Szolgáltatás váltása menüből
3. Időpont kiválasztásával foglalás véglegesítése

**6, Naptár**

1. Meg lehet tekinteni a saját foglalásokat
2. Navigálás a dátumok között
   1. Napok között lapozással
   2. Naptár felhozásával
   3. Görgetéssel
3. Foglalást kiválasztva navigáljon a **foglalás részletek** nézetre
4. Gombnyomásra navigáljon a **foglalási előzmények** nézetre

**7, Foglalás részletek**

1. Részletes információkat lehet olvasni a foglalásról
2. Kiválasztásra navigáljon az adott információ nézetéhez
   1. üzlet **részletes** nézetére
   2. **naptár** nézetre
3. Gombnyomásra le lehessen mondani a foglalást

**8, Foglalási előzmények**

1. Meg lehet tekinteni az előző foglalásokat és állapotukat
2. Foglalást kiválasztva navigáljon az **értékelés** nézetre
3. Gombnyomásra navigáljon a **naptár** nézetre

**9, Értékelés**

1. Csúszkával állítani lehet az értékelés pontját
2. Szövegdobozba írni lehet szöveges értékelést
3. Gombnyomásra mentse az értékelést
4. Gombnyomásra navigáljon a **foglalási előzmények** nézetre

**10, Létrehozás/szerkesztés**

1. Részletes információkat kiválasztva lehet szerkeszteni azokat
   1. Szöveges mezőket rányomással
   2. Szolgáltatásokat Új listaelemmel
   3. Időpontokat date pickerrel
2. Gombnyomással véglegesíteni lehet a változtatásokat